title: Sklep Sveta (SZVP) 2019/1672 z dne 4. oktobra 2019 o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu

text:
                  7.10.2019

                  SL

                  Uradni list Evropske unije

                  L 256/10

         SKLEP SVETA (SZVP) 2019/1672
         z dne 4. oktobra 2019
         o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 28(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Urad Združenih narodov za projektne storitve (UNOPS) je 27. decembra 2017 predstavil predlog, katerega cilj je okrepitev in podaljšanje dejavnosti mehanizma Združenih narodov za preverjanje in inšpekcijske preglede (UNVIM) še za eno leto, tj. do marca 2019, zlasti z nadaljnjo pospešitvijo postopka odobritve pošiljk trgovskega blaga ter s povečanjem zmogljivosti UNVIM za napotitve dodatnega osebja in virov v zadevna pristanišča.

                     (2)

                     Svet je 3. aprila 2017 in 25. junija 2018 sprejel sklepe, v katerih je poudaril, da je treba zagotavljati učinkovito in pravočasno procesiranje trgovskega ladijskega prometa, tudi kar zadeva promet goriva, v rdečemorskih pristaniščih, hkrati pa je v celoti podprl nadaljnje delovanje UNVIM ter popolno in neovirano izvajanje njegovega mandata. V teh sklepih je Svet navedel, da bo preučil tudi okrepitev UNVIM.

                     (3)

                     Svet je na podlagi zahteve UNVIM 18. septembra 2018 sprejel Sklep Sveta (SZVP) 2018/1249 (1). Tehnično izvajanje Sklepa (SZVP) 2018/1249 je bilo zaupano UNOPS, njegov cilj pa je bil omogočiti UNVIM, da še naprej opravlja svoje naloge spremljanja in inšpekcijskih pregledov v skladu z resolucijo Varnostnega sveta ZN (RVSZN) 2216 (2015).

                     (4)

                     Strani, vpletene v konflikt v Jemnu, so 13. decembra 2018 podpisale Stockholmski sporazum, katerega določbe so bile potrjene z RVSZN 2451 (2018) in 2452 (2019). Svet je 18. februarja 2019 sprejel sklepe v katerih je pozdravil sprejetje Stockholmskega sporazuma in soglasno sprejetje RVSZN 2451 (2018) in 2452 (2019). Ponovno je pozval vse strani, naj olajšajo dobavo trgovskih zalog, vključno z gorivom, in opozoril, da je delovanje pristanišča v Hudajdi, poleg pristanišč v Salifu in Ras Isi, izrednega pomena za preživetje milijonov Jemencev. Svet je ponovno potrdil podporo UNVIM, da bi zagotovili neprekinjen pritok trgovskega blaga v Jemen ob polnem spoštovanju vseh zadevnih RVSZN.

                     (5)

                     UNVIM je 24. junija 2019 donatorjem predstavil drugi predlog za razširitev dejavnosti, zlasti v zvezi z izvajanjem Stockholmskega sporazuma. V predlogu je bila predvidena okrepitev dejavnosti UNVIM od oktobra 2019 do septembra 2020.

                     (6)

                     Unija bi morala obnoviti svojo podporo UNVIM za izvajanje mandata.

                     (7)

                     Za nadzor nad pravilno uporabo finančnega prispevka Unije bi morala biti odgovorna Komisija –

               SPREJEL NASLEDNJI SKLEP:

            Člen 1

               1.   Unija bo obnovila svojo podporo UNVIM za izvajanje mandata, kakor je določen v ustreznih RVSZN, zlasti v RVSZN 2216 (2015), 2451 (2018) in 2452 (2019). Splošni cilji te podpore so prispevati k ponovni vzpostavitvi neoviranega prostega pritoka trgovskega blaga v Jemen z zagotavljanjem preglednega in učinkovitega postopka odobritve pošiljk trgovskega blaga, namenjenih v jemenska pristanišča, ki niso pod nadzorom jemenske vlade, in okrepiti vlogo UNVIM pri izvajanju določb iz Stockholmskega sporazuma.

               2.   Specifični cilji tega projekta so:

                           —

                           povečati pritok trgovskega tovora v Jemen z nadaljnjo pospešitvijo postopka odobritve pošiljk trgovskega blaga in okrepitvijo zaupanja ladjarskih družb, kar zadeva dostopnost pristanišč v Hudajdi, Salifu in Ras Isi, če se bodo ta odprla za trgovske ladje,

                           —

                           okrepiti zmožnost UNVIM za napotitev v pristanišča v Hudajdi, Salifu in Ras Isi, kakor je določeno v Stockholmskem sporazumu in ustreznih RVSZN.

               3.   Unija s tem sklepom Sveta prispeva h kritju stroškov, povezanih z okrepitvijo UNVIM, in tako pomaga tudi pri odzivu na potrebe jemenskega prebivalstva kot elementu širše humanitarne strategije.
               Dejavnosti projekta so podrobno opisane v Prilogi.

            Člen 2

               1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (v nadaljnjem besedilu: visoki predstavnik).

               2.   Za tehnično izvedbo dejavnosti iz člena 1 je pooblaščen UNOPS. To nalogo opravlja pod pristojnostjo visokega predstavnika. V ta namen se visoki predstavnik po potrebi dogovarja z UNOPS.

            Člen 3

               1.   Referenčni finančni znesek za izvajanje projekta iz člena 1 je 4 458 333 EUR.

               2.   Odhodki, ki se financirajo z zneskom iz odstavka 1, se upravljajo v skladu s postopki in pravili, ki se uporabljajo za proračun Unije.

               3.   Komisija nadzira pravilnost upravljanja odhodkov, ki se financirajo iz vsote iz odstavka 1. V ta namen z UNOPS sklene sporazum o prispevku. V sporazumu o prispevku se določi, da mora UNOPS zagotoviti prepoznavnost prispevka Unije.

               4.   Komisija si prizadeva skleniti sporazum o prispevku iz odstavka 3 čim prej po sprejetju tega sklepa. Svet obvesti o kakršnih koli težavah v tem postopku in o datumu sklenitve sporazuma o prispevku.

            Člen 4

               1.   Visoki predstavnik o izvajanju tega sklepa poroča Svetu na podlagi rednih poročil, ki jih pripravi UNVIM, tudi poročil o mesečnih srečanjih usmerjevalnega odbora UNVIM. Ta poročila so podlaga za oceno, ki jo opravi Svet.

               2.   Komisija Svetu priskrbi informacije o finančnih vidikih izvajanja projekta iz člena 1.

            Člen 5
            Ta sklep začne veljati na dan sprejetja.
            Ta sklep se uporablja od 1. oktobra 2019.
            Ta sklep preneha veljati 12 mesecev po datumu sklenitve sporazuma o prispevku med Komisijo in UNOPS iz člena 3(3).

            V Strasbourgu, 4. oktobra 2019

                  Za Svet

                  Predsednik

               K. MIKKONEN

            (1)  Sklep Sveta (SZVP) 2018/1249 z dne 18. septembra 2018 o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu (UL L 235, 19.9.2018, str. 14).

            PRILOGA
            1.   Ozadje
            Vojna v Jemnu je povzročila najhujšo svetovno humanitarno krizo. Več kot 24 milijonov ljudi je odvisnih od neke oblike pomoči in število Jemencev, ki se soočajo z akutno moteno preskrbo s hrano se še naprej povečuje. ZN trenutno v svoji doslej največji operaciji vsak mesec nahranijo več kot 10 milijonov ljudi. Mednarodna skupnost je bila leta 2019 zaprošena, da prispeva 4,2 milijarde USD humanitarne pomoči, kar je največji poziv k pomoči na svetu.
            V zvezi s tem je bistveno, da trgovsko blago še naprej priteka v državo. Združeni narodi strani, vpletene v konflikt, nenehno pozivajo, naj zagotovijo nemoten pretok trgovskega blaga, vključno z gorivom, v Jemen. Namen operacionalizacije mehanizma Združenih narodov za preverjanje in inšpekcijske preglede (UNVIM) leta 2016 je bil olajšati ta pritok in oživiti gospodarstvo države v skladu z RVSZN 2216 (2015).
            UNVIM je svoje glavno oporišče vzpostavil v Džibutiju s štirimi inšpektorji, štirimi skupinami s psi za odkrivanje eksplozivov, 13 člani upravnega/tehničnega osebja in do sedmimi napotenimi strokovnjaki iz Združenega kraljestva. UNVIM pa je zdaj prisoten tudi v Džedi (dva uradnika za spremljanje), v pristanišču King Abdullah (kjer bosta zaposlena dva uradnika za spremljanje) in v Hudajdi (pet uradnikov za spremljanje, od katerih so trije že zaposleni). UNVIM se je uporabljal za spodbujanje odnosa med ZN (Urad Združenih narodov za projektne storitve (UNOPS)) ter koalicijo pod vodstvom Saudove Arabije in jemensko vlado. Med projektom je bilo organiziranih več srečanj z ladjarskimi družbami, da bi se pri izvoznikih, ki trgujejo z Jemnom, povečala zaupanje in predvidljivost.
            Unija je sklenila podpreti UNVIM in je v ta namen 18. septembra 2018 sprejela Sklep Sveta (SZVP) 2018/1249. Povod za to so bili večkratni pozivi Unije, v katerih je bilo poudarjeno, kako pomembno je učinkovito in pravočasno procesiranje trgovskega ladijskega prometa. Podpora, ki jo je Unija s stabilizacijskim ukrepom na podlagi člena 28 PEU namenila UNVIM, je Uniji omogočila zastopanost v mesečnem usmerjevalnem odboru mehanizma – v katerem sta zastopani tudi jemenska vlada in koalicija pod vodstvom Saudove Arabije –, vzpostavitev delovnega odnosa s koalicijo pod vodstvom Saudove Arabije in jemensko vlado, poglobitev njenega usklajevanja z drugimi donatorji (zlasti z Združenim kraljestvom in Združenimi državami Amerike) in povečanje prepoznavnosti Unije v zvezi z njeno podporo procesu pod vodstvom ZN v Jemnu.
            Strani, vpletene v konflikt, so 13. decembra 2018 pod okriljem ZN podpisale Stockholmski sporazum. Strinjale so se, da imajo „ZN vodilno vlogo pri podpori korporacije jemenskih rdečemorskih pristanišč, kar zadeva upravljanje in inšpekcijske preglede v pristaniščih Hudajda, Salif in Ras Isa, vključno z okrepljenim spremljanjem v teh pristaniščih v okviru UNVIM.“ UNVIM je zato še vedno bistveni element načrta posebnega odposlanca ZN za izvajanje določb iz Stockholmskega sporazuma.
            Urad posebnega odposlanca ZN je ocenil, da je ključno doseči napredek v zvezi s tem, preden bi lahko prešli k političnim posvetovanjem med stranmi. UNVIM je že začel pošiljati opazovalce v pristanišče Hudajda 25. februarja 2019 in z upravo pristanišča razpravljal o vzpostavitvi dejavnosti UNVIM. V te razprave je vključena misija Združenih narodov v podporo Sporazumu iz Hudajde (UNMHA). UNVIM sedaj potrebuje dodatno podporo za svoje delovanje, pa tudi za svoje napotitve v rdečemorska pristanišča.
            2.   Postopek inšpekcijskih pregledov in preverjanja v okviru UNVIM
            Standardni operativni postopki UNVIM se trenutno uporabljajo za (i) vsa plovila nad 100 metričnih ton, namenjena v jemenska pristanišča, ki niso pod nadzorom jemenske vlade, ter za vsa plovila, ki prevažajo trgovsko blago, ki so ga nabavili gospodarski ali vladni subjekti s sedežem v Jemnu in je namenjeno za prodajo v Jemnu; in (ii) dvostransko pomoč držav članic ZN, ki se ne posreduje prek agencij, skladov in programov ZN ali priznanih mednarodnih humanitarnih organizacij.
            Postopek preverjanja se začne, ko ladjarska družba na strani www.vimye.org predloži spletno prošnjo za dostop, naloži potrebne dokumente in UNVIM pošlje vso zahtevano dokumentacijo. UNVIM v 48 urah pregleda dokumentacijo in pošlje uradna obvestila zunanjim partnerjem, na primer enoti za evakuacijske in humanitarne operacije koalicijskih sil (EHOC). UNVIM se nato na podlagi lastnega postopka, v katerem med drugim upošteva neskladja v prejeti dokumentaciji, neprijavljene pristanke v pristaniščih, sumljivo gibanje plovila, več kot štiriurni izklop sistema samodejnega prepoznavanja, odloči, ali bo plovilo pregledano ali ne. Inšpekcijski pregledi plovil se opravijo v pristanišču v teritorialnih vodah ali na morju v mednarodnih vodah.
            Zatem se bodisi izda bodisi ne izda (v smislu, da se prekliče, zavrne ali razveljavi) potrdilo o odobritvi dostopa. UNVIM prek sistema samodejnega prepoznavanja še naprej spremlja premike plovil z odobrenim dostopom, premike med približevanjem območju za čakanje pod upravo koalicije, od območja za čakanje do sidrišča in premike od sidrišča do priveza za raztovarjanje. UNVIM preneha spremljanje, ko plovila z odobrenim dostopom, potem ko so raztovorila tovor in izplula iz pristanišča, zapustijo jemenska rdečemorska pristanišča. Med celotnim postopkom je UNVIM v tesnih stikih z ladjarskimi družbami in poveljniki (kapitani) plovil ter ima ključno vlogo pri reševanju vseh težav, na katere plovila naletijo na morju, med drugim v njihovem imenu posreduje pri enoti za evakuacijske in humanitarne operacije ter koaliciji. Dejavnosti UNVIM, ki olajšujejo celotni postopek odobritve, in stalna komunikacija z ladijskimi družbami so ključne za ohranjanje zaupanja mednarodnih linijskih družb in s tem za zagotavljanje, da bo uvoženo trgovsko blago kljub nadaljevanju konflikta še naprej prihajalo do večine jemenskega prebivalstva.
            UNVIM poskuša odpraviti pomisleke mednarodne ladjarske skupnosti tudi tako, da se vsake tri mesece sestane z njenimi predstavniki, da bi zagotovil ustrezno upoštevanje in reševanje težav in izzivov, s katerimi se ta skupnost sooča.
            3.   Splošni cilji
            Da bi lahko UNVIM nemoteno izvajal svoj mandat, je splošni cilj stabilizacijskega ukrepa EU prispevati k olajšanju neoviranega pritoka trgovskega blaga v Jemen z zagotavljanjem preglednega in učinkovitega postopka odobritve pošiljk trgovskega blaga, namenjenih v jemenska pristanišča, ki niso pod nadzorom jemenske vlade. To zdaj v skladu s Stockholmskim sporazumom vključuje napotitev UNVIM v rdečemorska pristanišča v Hudajdi, Salifu in Ras Isi.
            Posebni cilji stabilizacijskega ukrepa EU so:

                        —

                        povečati pritok trgovskega tovora v Jemen s pospešitvijo postopka odobritve pošiljk trgovskega blaga in vrnitvijo zaupanja ladjarskih družb;

                        —

                        povečati zmogljivosti UNVIM za napotitve osebja in virov v regijo ter zlasti v pristanišča v Hudajdi, Salifu in Ras Isi, v skladu z določbami Stockholmskega sporazuma.

                  Če bi se mandat ali potrebe UNVIM spremenili tako, da bi ustreznost ali relevantnost projekta pri uresničevanju navedenih ciljev postala vprašljiva, bo Unija temu ustrezno ponovno preučila svoj prispevek.
            4.   Opis dejavnosti
            Za tehnično izvedbo projekta bo odgovoren UNOPS.
            Dejavnost 1: povečati število uslužbencev v okviru UNVIM.
            Povečati je treba število operativnega osebja, v prvi fazi na skupaj devet, z možnostjo dodatnega povečanja števila operativnega osebja v poznejši fazi.
            Devet operativnih uslužbencev bo:

                        —

                        sedem uslužbencev UNVIM, ki bodo napoteni v Hudajdo: en uradnik za usklajevanje, en svetovalec za varnost na terenu, en uradnik za spremljanje, en upravljalec skenerja, en pomočnik za protokol in operacije, en lokalni pomočnik za varnost in en upravni asistent v Hudajdi;

                        —

                        dva uradnika za spremljanje od karih bo en napoten v Salif, drugi pa v Ras Iso. To povečanje zmogljivosti bi UNVIM omogočilo učinkovito napotitev v rdečemorska pristanišča.

                  Poleg tega se financira tudi administrativno podporno osebje (uradnik za finance, uradnik za javna naročila itd.), ki je potrebno za izvajanje stabilizacijskega ukrepa EU.
            Načrtovane dejavnosti so:

                        —

                        UNOPS bo v skladu s svojimi pravili in postopki za zaposlovanje zaposlil nove uradnike za spremljanje, inšpektorje in uradnike;

                        —

                        UNOPS bo o vseh prostih delovnih mestih predhodno obvestil ESZD.

                  Časovnica: ves čas trajanja projekta.
            Dejavnost 2: najem dela džibutskega pristanišča in najem pisarne v Sani. Unija bo še naprej financirala najem pristaniških objektov, da se zagotovi stalna lokacija za opravljanje inšpekcijskih pregledov. Poleg tega bo Unija financirala najem pisarne v Sani, ki služi kot začasna baza osebja UNVIM za povezavo do Hudajde in Džibutija in iz teh pristanišč.
            Časovnica: ves čas trajanja projekta.
            Dejavnost 3: nakup dodatne inšpekcijske opreme: UNVIM bo kupil dodatno inšpekcijsko opremo (kot so skenerji), potrebno za izvajanje stabilizacijskega ukrepa EU. Ta dodatna oprema bo omogočila hitrejšo izvedbo inšpekcijskih pregledov plovil v džibutskem pristanišču in mednarodnih vodah.
            Načrtovane dejavnosti so:

                        —

                        priprava tehničnih specifikacij, ki je v teku;

                        —

                        kot pri postopkih UNOPS za oddajo naročil bo objavljen mednarodni razpis za oddajo ponudb za blago in sklenitev pogodbe.

                        —

                        Dobava opreme in usposabljanje ustreznega osebja.

                  Časovnica: od prvega do četrtega meseca izvajanja projekta. Ob koncu projekta bodo sredstva prerazporejena v skladu s pogodbo, podpisano z Evropsko komisijo.
            Dejavnost 4: Okrepitev varnosti UNVIM: Ta dejavnost bo namenjena zagotavljanju, da operacije UNVIM v rdečemorskih pristaniščih izpolnjujejo ustrezne varnostne zahteve in omogočajo ustrezno delovanje mehanizma.
            Načrtovane dejavnosti so:

                        —

                        priprava tehničnih specifikacij, ki je v teku;

                        —

                        kot pri postopkih UNOPS za oddajo naročil bo objavljen mednarodni razpis za oddajo ponudb za blago in sklenitev pogodbe.

                        —

                        Dobava opreme in usposabljanje ustreznega osebja.

                  Časovnica: od prvega do četrtega meseca izvajanja projekta. Ob koncu projekta bodo sredstva prerazporejena v skladu s pogodbo, podpisano z Evropsko komisijo.
            Dejavnost 5: Izvedba projekta UNPOS bo zagotovila nadzor nad upravljanjem projekta; to naj bi vključevalo pripravo vmesnih ciljev, notranjih pregledov, nadzor nad pogodbenimi obveznostmi in finančnim upravljanjem. Predvidene dejavnosti vključujejo:

                        —

                        naročanje zunanjih storitev ali sporazum o posebnih storitvah za tehnično pomoč pri izvajanju projekta.

                        —

                        Finančno in pogodbeno upravljanje storitev, ki jih UNPOS oddaja v podizvajanje tretjim osebam.

                  Časovnica: ves čas trajanja projekta.
            5.   Pričakovani rezultati
            Ob okrepitvi operativnih dejavnosti UNVIM naj bi bili rezultati projekta naslednji:

                        —

                        preprečen pritok prepovedanega blaga v jemenska rdečemorska pristanišča;

                        —

                        olajšan prosti pritok trgovskega blaga v jemenska rdečemorska pristanišča;

                        —

                        podpora korporaciji jemenskih rdečemorskih prisanišč pri upravljanju in inšpekcijskih pregledih delovanja pristanišč Hudajda, Salif in Ras Isa;

                        —

                        mednarodne ladjarje prepričati z uporabo preglednega in učinkovitega postopka za trgovsko blago, ki vstopa v jemenska rdečemorska pristanišča, kljub nadaljnjemu konfliktu;

                        —

                        podpora jemenski vladi pri zadovoljevanju potreb prebivalstva po osnovnih dobrinah, ki niso v celoti zadovoljene s humanitarno pomočjo in lokalnimi viri.

                  6.   Predvideno trajanje
            Projekt bo predvidoma trajal 12 mesecev. Komisija in UNOPS bosta podpisala ustrezen sporazum o prispevku.
            7.   Prepoznavnost Unije
            UNPOS, ki je odgovoren za tehnično izvajanje projekta, bo zagotovil ustrezno prepoznavnost finančne podpore Unije, na primer v poročilih ter med dogodki in srečanji. Na vsej dokumentaciji UNVIM bo prikazana zastava EU. UNVIM/UNOPS bo zagotovil, da bo vsa nepotrošna oprema, nabavljena s sredstvi EU, ustrezno prepoznavna, med drugim označena z logotipom EU. Če bi takšno označevanje lahko ogrozilo privilegije in imunitete UNOPS ali varnost osebja te organizacije ali končnih upravičencev, bo poskrbljeno za primerno alternativno ureditev.
            8.   Sodelovanje EU v usmerjevalnem odboru UNVIM
            Usmerjevalni odbor UNVIM vključuje Kraljevino Saudovo Arabijo (ki jo zastopa EHOC in ministrstvo za obrambo), Združene arabske emirate, jemensko vlado (ki jih zastopa uradnik UNVIM za zvezo s sedežem v Džibutiju in predstavnik ministrstva za promet), UNPOS in Urada OZN za usklajevanje humanitarnih aktivnosti. Združene države Amerike, Nizozemska in Združeno kraljestvo se tega srečanja udeležujejo s „statusom opazovalcev“ v vlogi donatorjev UNVIM, Unija pa bo še naprej sodelovala na mesečnih srečanjih usmerjevalnega obora UNVIM.
            9.   Poročanje
            UNVIM/UNOPS bo ESZD mesečno poročala, da bi preučili napredek pri doseganju rezultatov projekta. Ta poročila bodo poslana ustreznemu telesu Sveta.
            ESZD bo poročala ustreznemu telesu Sveta o mesečnih srečanjih usmerjevalnega odbora UNVIM.
            UNVIM/UNOPS bo predložil končno in finančno poročilo v šestih mesecih po koncu izvedbenega obdobja.
            UNIM/UNOPS bo vsake tri mesece neposredno poročal ustreznemu telesu Sveta v Bruslju.


               18.11.2019

               SL

               Uradni list Evropske unije

               C 390/168

      P8_TA(2018)0106
      Nenasprotovanje izvedbenemu ukrepu: blagovna znamka Evropske unije
      Sklep Evropskega parlamenta, da ne nasprotuje delegirani uredbi Komisije z dne 5. marca 2018 o dopolnitvi Uredbe (EU) 2017/1001 Evropskega parlamenta in Sveta o blagovni znamki Evropske unije ter razveljavitvi Delegirane uredbe (EU) 2017/1430 (C(2018)01231 – 2018/2618(DEA))
      (2019/C 390/30)

         Evropski parlament,

                  —

                  ob upoštevanju delegirane uredbe Komisije (C(2018)01231) (v nadaljnjem besedilu: spremenjena delegirana uredba),

                  —

                  ob upoštevanju pisma Komisije z dne 23. marca 2018, v katerem ta poziva Parlament, naj izjavi, da ne bi nasprotoval delegirani uredbi,

                  —

                  ob upoštevanju pisma Odbora za pravne zadeve predsedniku konference predsednikov odborov z dne 27. marca 2018,

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Uredbe Sveta (ES) št. 207/2009 z dne 26. februarja 2009 o blagovni znamki Evropske skupnosti (1), ki je bila spremenjena z Uredbo (EU) št. 2015/2424 Evropskega parlamenta in Sveta z dne 16. decembra 2015 o spremembi Uredbe Sveta (ES) št. 207/2009 o blagovni znamki Skupnosti ter Uredbe Komisije (ES) št. 2868/95 za izvedbo Uredbe Sveta (ES) št. 40/94 o znamki Skupnosti in razveljavitvi Uredbe Komisije (ES) št. 2869/95 o pristojbinah, ki se plačujejo Uradu za harmonizacijo notranjega trga (blagovne znamke in modeli) (2) in nato kodificirana kot Uredba (EU) 2017/1001 Evropskega parlamenta in Sveta z dne 14. junija 2017 o blagovni znamki Evropske unije (3),

                  —

                  ob upoštevanju Izvedbene uredbe Komisije (EU) 2017/1431 z dne 18. maja 2017 o določitvi podrobnih pravil za izvajanje nekaterih določb Uredbe Sveta (ES) št. 207/2009 o blagovni znamki Evropske unije (4), ki vsebuje posodobljena sklicevanja na Uredbo (EU) 2017/1001,

                  —

                  ob upoštevanju priporočila za sklep Odbora za pravne zadeve,

                  —

                  ob upoštevanju člena 105(6) Poslovnika,

                  —

                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 17. aprila 2018,

                  A.

                  ker je bila Uredba (ES) št. 207/2009 kodificirana kot Uredba (EU) št. 2017/1001;

                  B.

                  ker morajo sklicevanja v delegirani uredbi odražati preštevilčenje členov, do katerega je prišlo zaradi kodifikacije osnovnega akta;

                  C.

                  ker je zato treba razveljaviti Delegirano uredbo Komisije (EU) 2017/1430 z dne 18. maja 2017 o dopolnitvi Uredbe Sveta (ES) št. 207/2009 o blagovni znamki Evropske unije in o razveljavitvi uredb Komisije (ES) št. 2868/95 in (ES) št. 216/96 (5), določbe navedene delegirane uredbe pa s posodobljenimi sklicevanji na Uredbo (EU) št. 2017/1001 navesti v spremenjeni delegirani uredbi;

                  D.

                  ker spremenjena delegirana uredba ne vsebuje vsebinskih sprememb Delegirane uredbe (EU) št. 2017/1430;

                  E.

                  ker bi hitra objava spremenjene delegirane uredbe v Uradnem listu omogočila zgoden datum uporabe in zagotovila neprekinjeno delovanje prehodne ureditve, določene v končnih določbah spremenjene delegirane uredbe;

                  1.

                  izjavlja, da ne nasprotuje delegirani uredbi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 78, 24.3.2009, str. 1.

         (2)  UL L 341, 24.12.2015, str. 21.

         (3)  UL L 154, 16.6.2017, str. 1.

         (4)  UL L 205, 8.8.2017, str. 39.

         (5)  UL L 205, 8.8.2017, str. 1.


title: Sklep Sveta z dne 4. decembra 2019 o imenovanju treh članov in treh namestnikov upravnega odbora Agencije Evropske unije za sodelovanje energetskih regulatorjev2019/C 409/04

text:
                  5.12.2019

                  SL

                  Uradni list Evropske unije

                  C 409/50

         SKLEP SVETA
         z dne 4. decembra 2019
         o imenovanju treh članov in treh namestnikov upravnega odbora Agencije Evropske unije za sodelovanje energetskih regulatorjev
         (2019/C 409/04)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/942 Evropskega parlamenta in Sveta z dne 5. junija 2019 o ustanovitvi Agencije Evropske unije za sodelovanje energetskih regulatorjev (1) in zlasti člena 18 Uredbe,
         ob upoštevanju naslednjega:

                     (1)

                     V Uredbi (EU) 2019/942 je določeno, da Svet imenuje pet članov upravnega odbora Agencije Evropske unije za sodelovanje energetskih regulatorjev (ACER) (v nadaljnjem besedilu: upravni odbor) in njihove namestnike.

                     (2)

                     V skladu z Uredbo (EU) 2019/942 član upravnega odbora ne sme biti član odbora regulatorjev ACER, člani upravnega odbora pa morajo ravnati neodvisno, nepristransko in v interesu Unije kot celote.

                     (3)

                     Zaradi izteka mandata treh članov upravnega odbora in dveh namestnikov, ki jih je imenoval Svet, bi se na njihova mesta morali imenovati novi člani in namestniki. Ker naj bi bil eden od kandidatov, ki je trenutno namestnik, ponovno imenovan za obdobje štirih let, bi bilo treba, da se zapolni tekoči mandat člana, za preostanek mandata imenovati še enega namestnika –

               SPREJEL NASLEDNJI SKLEP:

            Člen 1
            Za člane upravnega odbora se za obdobje štirih let od 28. januarja 2020 imenujejo:

                        —

                        Michel THIOLLIÈRE, Francija,

                        —

                        Bogdan Marius CHIRIȚOIU, Romunija,

                        —

                        Karin LUNNING, Švedska.

            Člen 2
            Za namestnika upravnega odbora se za obdobje štirih let od 28. januarja 2020 imenujeta:

                        —

                        Zhecho Donchev STANKOV, Bolgarija,

                        —

                        Paweł PIKUS, Poljska.

            Člen 3
            Za namestnika upravnega odbora se na mesto sedanjega namestnika Paweła Pikusa za obdobje dveh let od 28. januarja 2020 imenuje:

                        —

                        Václav BARTUŠKA, Češka.

            Člen 4
            Ta sklep začne veljati na dan sprejetja.

            V Bruslju, 4. decembra 2019

                  Za Svet

                  Predsednica

               H. KOSONEN

            (1)  UL L 158, 14.6.2019, str. 22.


Odločba Komisije z dne 27/06/2019 o razglasitvi združljivosti koncentracije s skupnim trgom (Zadeva št. COMP/M.9205 - IBM / RED HAT) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 21/10/2019 o razglasitvi združljivosti koncentracije s skupnim trgom (Zadeva št. COMP/M.9549 - BP GROUP / BUNGE GROUP / BP BUNGE BIOENERGIA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 08/11/2019 o razglasitvi združljivosti koncentracije s skupnim trgom (Zadeva št. COMP/M.9591 - MHI / PT) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 07/02/2020 o razglasitvi združljivosti koncentracije s skupnim trgom (Zadeva št. COMP/M.9699 - MITSUBISHI CORPORATION / ENECO GROEP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 13/02/2020 o razglasitvi združljivosti koncentracije s skupnim trgom (Zadeva št. COMP/M.9704 - GILDE / PROMAN / AGILITAS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 05/02/2020 o razglasitvi združljivosti koncentracije s skupnim trgom (Zadeva št. COMP/M.9691 - MAHINDRA & MAHINDRA / FORD MOTOR COMPANY / ARDOUR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (SZVP) 2020/214 z dne 17. februarja 2020 o spremembi Sklepa 2012/642/SZVP o omejevalnih ukrepih proti Belorusiji

text:
                  18.2.2020

                  SL

                  Uradni list Evropske unije

                  L 45/3

         SKLEP SVETA (SZVP) 2020/214
         z dne 17. februarja 2020
         o spremembi Sklepa 2012/642/SZVP o omejevalnih ukrepih proti Belorusiji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 15. oktobra 2012 sprejel Sklep 2012/642/SZVP (1) o omejevalnih ukrepih proti Belorusiji.

                     (2)

                     Pri pregledu navedenega sklepa se je pokazalo, da bi bilo treba omejevalne ukrepe proti Belorusiji podaljšati do 28. februarja 2021.

                     (3)

                     Sklep 2012/642/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Člen 8 Sklepa 2012/642/SZVP se nadomesti z naslednjim:

                  „Člen 8

                     1.   Ta sklep se uporablja do 28. februarja 2021.

                     2.   Ta sklep se redno pregleduje in se po potrebi podaljša ali spremeni, če Svet meni, da njegovi cilji niso bili doseženi.“

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 17. februarja 2020

                  Za Svet

                  Predsednik

                J. BORRELL FONTELLES

            (1)  Sklep Sveta 2012/642/SZVP z dne 15. oktobra 2012 o omejevalnih ukrepih proti Belorusiji (UL L 285, 17.10.2012, str. 1).


title: Sklep Sveta (SZVP) 2020/215 z dne 17. februarja 2020 o spremembi Sklepa 2011/101/SZVP o omejevalnih ukrepih proti Zimbabveju

text:
                  18.2.2020

                  SL

                  Uradni list Evropske unije

                  L 45/4

         SKLEP SVETA (SZVP) 2020/215
         z dne 17. februarja 2020
         o spremembi Sklepa 2011/101/SZVP o omejevalnih ukrepih proti Zimbabveju
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 15. februarja 2011 sprejel Sklep 2011/101/SZVP (1).

                     (2)

                     Svet je pregledal Sklep 2011/101/SZVP in pri tem upošteval politične razmere v Zimbabveju.

                     (3)

                     Omejevalne ukrepe bi bilo treba podaljšati do 20. februarja 2021. Svet bi te omejevalne ukrepe moral stalno pregledovati glede na razvoj političnih in varnostnih razmer v Zimbabveju.

                     (4)

                     Glede na razmere v Zimbabveju bi bilo treba spremeniti naslov Sklepa 2011/101/SZVP.

                     (5)

                     Vnos za eno pokojno osebo bi bilo treba črtati s seznama oseb in subjektov v Prilogi I k Sklepu 2011/101/SZVP. Omejevalni ukrepi bi morali biti podaljšani za štiri osebe in en subjekt iz Priloge I k Sklepu 2011/101/SZVP. Za eno osebo bi bilo treba omejevalne ukrepe začasno ukiniti. Začasno odložitev uporabe omejevalnih ukrepov bi bilo treba podaljšati za tri osebe iz Priloge II k Sklepu 2011/101/SZVP.

                     (6)

                     Sklep 2011/101/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2011/101/SZVP se spremeni:

                        (1)

                        naslov se nadomesti z naslednjim:

                           „Sklep 2011/101/SZVP o omejevalnih ukrepih zaradi razmer v Zimbabveju“;

                        (2)

                        člen 10 se nadomesti z naslednjim:

                           „Člen 10

                              1.   Ta sklep začne veljati na dan sprejetja.

                              2.   Ta sklep se uporablja do 20. februarja 2021.

                              3.   Uporaba ukrepov iz člena 4(1) ter člena 5(1) in (2), kolikor se nanašajo na osebe iz seznama iz Priloge II, se začasno odloži do 20. februarja 2021.

                              4.   Ta sklep se redno pregleduje in če Svet meni, da njegovi cilji niso bili doseženi, se podaljša ali spremeni, kakor je ustrezno.“;

                        (3)

                        Priloga I se spremeni, kakor je določeno v Prilogi I k temu sklepu;

                        (4)

                        Priloga II se spremeni, kakor je določeno v Prilogi II k temu sklepu.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 17. februarja 2020

                  Za Svet

                  Predsednik

               J. BORRELL FONTELLES

            (1)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).

            PRILOGA I
            V Prilogi I k Sklepu 2011/101/SZVP se vnos za naslednjo osebo črta:

                        1.

                        Mugabe, Robert Gabriel.

            PRILOGA II
            V Prilogi II k Sklepu 2011/101/SZVP se doda vnos za naslednjo osebo:

                        „6.

                        Mugabe, Grace.“


title: Sklep Sveta z dne 17. februarja 2020 o imenovanju nemškega člana upravnega odbora Evropskega inštituta za enakost spolov 2020/C 57 I/01

text:
                  20.2.2020

                  SL

                  Uradni list Evropske unije

                  CI 57/1

         SKLEP SVETA
         z dne 17. februarja 2020
         o imenovanju nemškega člana upravnega odbora Evropskega inštituta za enakost spolov
         (2020/C 57 I/01)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1922/2006 Evropskega parlamenta in Sveta o ustanovitvi Evropskega inštituta za enakost spolov (1) in zlasti člena 10 Uredbe,
         ob upoštevanju seznamov kandidatov, ki so jih Svetu predložile vlade držav članic,
         ob upoštevanju naslednjega:

                     (1)

                     Svet je s Sklepom z dne 27. maja 2019 (2) imenoval člane in namestnike upravnega odbora Evropskega inštituta za enakost spolov za obdobje od 1. junija 2019 do 31. maja 2022.

                     (2)

                     Nemška vlada je za prosto mesto člana dala predlog o imenovanju –

               SPREJEL NASLEDNJI SKLEP:

            Člen 1
            Za članico upravnega odbora Evropskega inštituta za enakost spolov za Nemčijo se za preostanek trenutnega mandata, ki se izteče 31. maja 2022, imenuje:
            PREDSTAVNIKI VLAD

                        Država

                        Člani

                        Namestniki članov

                        Nemčija

                        Daniela BEHRENS

            Člen 2
            Ta sklep začne veljati na dan sprejetja..

            V Bruselj, 17. februarja 2020.

                  Za Svet

                  Predsednik

               J. BORRELL FONTELLES

            (1)  UL L 403, 30.12.2006, str. 9.

            (2)  Sklep Sveta z dne 27. maja 2019 o imenovanju članov in namestnikov članov upravnega odbora Evropskega inštituta za enakost spolov (UL C 185, 20.5.2019, str. 1).


title: Sklep Sveta (EU, Euratom) 2020/233 z dne 17. februarja 2020 o imenovanju člana Evropskega ekonomsko-socialnega odbora na predlog Francoske republike

text:
                  20.2.2020

                  SL

                  Uradni list Evropske unije

                  LI 47/5

         SKLEP SVETA (EU, Euratom) 2020/233
         z dne 17. februarja 2020
         o imenovanju člana Evropskega ekonomsko-socialnega odbora na predlog Francoske republike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 302 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju predloga francoske vlade,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

                     (2)

                     Zaradi konca mandata Christopha HILLAIRETA se je sprostilo mesto člana Evropskega ekonomsko-socialnega odbora –

               SPREJEL NASLEDNJI SKLEP:

            Člen 1
            Maximin CHARPENTIER, Membre du bureau de l’Assemblée permanente des chambres d’agriculture, se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.

            Člen 2
            Ta sklep začne veljati na dan sprejetja.

            V Bruslju, 17. februarja 2020

                  Za Svet

                  Predsednik

               J. BORRELL FONTELLES

            (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

            (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Sveta (EU) 2020/234 z dne 17. februarja 2020 o imenovanju nadomestnega člana Odbora regij na predlog Kraljevine Danske

text:
                  20.2.2020

                  SL

                  Uradni list Evropske unije

                  LI 47/6

         SKLEP SVETA (EU) 2020/234
         z dne 17. februarja 2020
         o imenovanju nadomestnega člana Odbora regij na predlog Kraljevine Danske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga danske vlade,
         ob upoštevanju naslednjega:

                     (1)

                     Svet je 10. decembra 2019, 20. januarja 2020 in 3. februarja 2020 sprejel sklepe (EU) 2019/2157 (1), (EU) 2020/102 (2) in (EU) 2020/144 (3) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025.

                     (2)

                     Zaradi konca mandata Ursule Beate DIETERICH-PEDERSEN se je sprostilo mesto nadomestnega člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za nadomestno članico Odbora regij imenuje:

                        —

                        Vibeke Syppli ENRUM, Member of a Regional Assembly: Regionsrådet, Region Syddanmark.

            Člen 2
            Ta sklep začne veljati na dan sprejetja.

            V Bruslju, 17. februarja 2020

                  Za Svet

                  Predsednik

               J. BORRELL FONTELLES

            (1)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).

            (2)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).

            (3)  Sklep Sveta (EU) 2020/144 z dne 3. februarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 32, 4.2.2020, str. 16).


title: Sklep Sveta (EU) 2020/235 z dne 17. februarja 2020 o imenovanju člana in nadomestnega člana Odbora regij na predlog Republike Avstrije

text:
                  20.2.2020

                  SL

                  Uradni list Evropske unije

                  LI 47/7

         SKLEP SVETA (EU) 2020/235
         z dne 17. februarja 2020
         o imenovanju člana in nadomestnega člana Odbora regij na predlog Republike Avstrije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga avstrijske vlade,
         ob upoštevanju naslednjega:

                     (1)

                     Svet je 10. decembra 2019, 20. januarja 2020 in 3. februarja 2020 sprejel sklepe (EU) 2019/2157 (1), (EU) 2020/102 (2) in (EU) 2020/144 (3) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025.

                     (2)

                     Zaradi konca mandata Barbare EIBINGER-MIEDL se je sprostilo mesto člana Odbora regij.

                     (3)

                     Zaradi konca mandata Doris KAMPUS se je sprostilo mesto nadomestnega člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2025, se v Odbor regij imenujeta:

                        (a)

                        za člana:

                                    —

                                    Christopher DREXLER, Member of a Regional Executive:
                                       State Government of Styria;

                        (b)

                        za nadomestno članico:

                                    —

                                    Barbara EIBINGER-MIEDL, Member of a Regional Executive:
                                       State Government of Styria.

            Člen 2
            Ta sklep začne veljati na dan sprejetja.

            V Bruslju, 17. februarja 2020

                  Za Svet

                  Predsednik

               J. BORRELL FONTELLES

            (1)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).

            (2)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).

            (3)  Sklep Sveta (EU) 2020/144 z dne 3. februarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 32, 4.2.2020, str. 16).


Odločba Komisije z dne 17/02/2020 o razglasitvi združljivosti koncentracije s skupnim trgom (Zadeva št. COMP/M.9723 - SHOWA DENKO K.K. / HITACHI CHEMICAL COMPANY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/02/2020 o razglasitvi združljivosti koncentracije s skupnim trgom (Zadeva št. COMP/M.9718 - COBEPA / GERFLOR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/02/2020 o razglasitvi združljivosti koncentracije s skupnim trgom (Zadeva št. COMP/M.9727 - ACCORINVEST / ACCOR / HOTEL PORTFOLIO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 13/02/2020 o razglasitvi združljivosti koncentracije s skupnim trgom (Zadeva št. COMP/M.9708 - EIFFAGE / ATLAS ARTERIA / BLUE ATLAS / PGGM / APRR / ADELAC) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 14/02/2020 o razglasitvi združljivosti koncentracije s skupnim trgom (Zadeva št. COMP/M.9712 - MITSUBISHI / WALLENIUS WILHELMSEN / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 19/12/2019 o razglasitvi združljivosti koncentracije s skupnim trgom (Zadeva št. COMP/M.9424 - NVIDIA / MELLANOX) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/02/2020 o razglasitvi združljivosti koncentracije s skupnim trgom (Zadeva št. COMP/M.9726 - ITOCHU / AMCI / POSCO / JVLP / NCR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU, Euratom) 2020/456 z dne 26. marca 2020 o imenovanju člana Evropskega ekonomsko-socialnega odbora na predlog Kraljevine Danske

text:
                  30.3.2020

                  SL

                  Uradni list Evropske unije

                  L 97/11

         SKLEP SVETA (EU, Euratom) 2020/456
         z dne 26. marca 2020
         o imenovanju člana Evropskega ekonomsko-socialnega odbora na predlog Kraljevine Danske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 302 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju predloga danske vlade,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

                     (2)

                     Zaradi konca mandata članice Mette KINDBERG se je sprostilo mesto člana Evropskega ekonomsko-socialnega odbora –

               SPREJEL NASLEDNJI SKLEP:

            Člen 1
            Ulla Moth-Lund CHRISTENSEN, Member of the Board of the Women’s Council Denmark, se za preostanek mandata, ki se izteče 20. septembra 2020, imenuje za članico Evropskega ekonomsko-socialnega odbora.

            Člen 2
            Ta sklep začne veljati na dan sprejetja.

            V Bruslju, 26. marca 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

            (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Sveta (EU) 2020/457 z dne 27. marca 2020 o stališču, ki se v imenu Evropske unije zastopa v Mednarodnem svetu za žito glede pristopa Republike Srbije h Konvenciji o trgovanju z žitom iz leta 1995

text:
                  30.3.2020

                  SL

                  Uradni list Evropske unije

                  L 97/12

         SKLEP SVETA (EU) 2020/457
         z dne 27. marca 2020
         o stališču, ki se v imenu Evropske unije zastopa v Mednarodnem svetu za žito glede pristopa Republike Srbije h Konvenciji o trgovanju z žitom iz leta 1995
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Konvencijo o trgovanju z žitom iz leta 1995 (v nadaljevanju besedila: Konvencija) je Unija sklenila s Sklepom Sveta 96/88/ES (1) in je začela veljati 1. julija 1995. Konvencija je bila sklenjena za obdobje treh let.

                     (2)

                     Na podlagi člena 33 Konvencije lahko Mednarodni svet za žito podaljša Konvencijo za zaporedna obdobja, vsako podaljšanje pa ne sme biti daljše od dveh let. Od njene sklenitve se je Konvencija redno podaljševala za nadaljnja obdobja dveh let. Nazadnje je bila podaljšana s sklepom Mednarodnega sveta za žito 10. junija 2019 (2) in je veljavna do 30. junija 2021.

                     (3)

                     Na podlagi člena 27(2) Konvencije lahko k njej pristopijo vlade vseh držav pod pogoji, ki jih Mednarodni svet za žito določi za primerne.

                     (4)

                     Evropski svet je 1. marca 2012 Srbiji podelil status države kandidatke.

                     (5)

                     Republika Srbija je 23. januarja 2020 uradno zaprosila za pristop h Konvenciji.

                     (6)

                     Republika Srbija je pomembna proizvajalka žita, zlasti koruze.

                     (7)

                     Primerno je, da se določi stališče, ki se v imenu Unije zastopa v Mednarodnem svetu za žito, saj je pristop Srbije h Konvenciji v interesu Unije –

               SPREJEL NASLEDNJI SKLEP:

            Člen 1
            V imenu Unije se v Mednarodnem svetu za žito zastopa stališče, da se odobri pristop Republike Srbije h Konvenciji o trgovanju z žitom iz leta 1995.

            Člen 2
            Ta sklep začne veljati na dan sprejetja.

            V Bruslju, 27. marca 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta 96/88/ES z dne 19. decembra 1995 o odobritvi Konvencije o trgovanju z žitom in Konvencije o pomoči v hrani, ki sestavljata Mednarodni sporazum o žitu iz leta 1995, s strani Evropske skupnosti (UL L 21, 27.1.1996, str. 47).

            (2)  Sklep Sveta (EU) 2019/813 z dne 17. maja 2019 o stališču, ki se v imenu Evropske unije zastopa v Mednarodnem svetu za žito glede podaljšanja Konvencije o trgovanju z žitom iz leta 1995 (UL L 133, 21.5.2019, str. 19).


title: Sklep Sveta (SZVP) 2020/458 z dne 27. marca 2020 o spremembi Sklepa (SZVP) 2015/1333 o omejevalnih ukrepih zaradi razmer v Libiji

text:
                  30.3.2020

                  SL

                  Uradni list Evropske unije

                  L 97/13

         SKLEP SVETA (SZVP) 2020/458
         z dne 27. marca 2020
         o spremembi Sklepa (SZVP) 2015/1333 o omejevalnih ukrepih zaradi razmer v Libiji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 31. julija 2015 sprejel Sklep (SZVP) 2015/1333 (1) o omejevalnih ukrepih zaradi razmer v Libiji.

                     (2)

                     Svet je 1. oktobra 2019 sprejel Sklep (SZVP) 2019/1663 (2).

                     (3)

                     Zaradi trajajoče nestabilnosti in resnosti razmer v Libiji se omejevalne ukrepe, ki zadevajo tri osebe, podaljša še za šest mesecev.

                     (4)

                     Sklep (SZVP) 2015/1333 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            V členu 17 Sklepa (SZVP) 2015/1333 se odstavka 3 in 4 nadomestita z naslednjim:

                  „3.   Ukrepi iz člena 8(2) se za vnose 14, 15 in 16 iz Priloge II uporabljajo do 2. oktobra 2020.

                  4.   Ukrepi iz člena 9(2) se za vnose 19, 20 in 21 iz Priloge IV uporabljajo do 2. oktobra 2020.“

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 27. marca 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL L 206, 1.8.2015, str. 34).

            (2)  Sklep Sveta (SZVP) 2019/1663 z dne 1. oktobra 2019 o spremembi Sklepa (SZVP) 2015/1333 o omejevalnih ukrepih zaradi razmer v Libiji (UL L 252, 2.10.2019, str. 36).


title: Sklep Sveta (EU) 2020/583 z dne 25. marca 2020 o stališču, ki se v imenu Evropske unije zastopa v Odboru za trgovino iz Sporazuma o prosti trgovini med Evropsko unijo in Republiko Singapur glede razlage, v skladu s členom 16.1(4)(d), členov 10.17 in 10.22 navedenega sporazuma v zvezi s spremembami zaščite geografskih označb za vina, žgane pijače, kmetijske proizvode in živila, registriranih v Singapurju

text:
                  29.4.2020

                  SL

                  Uradni list Evropske unije

                  L 137/3

         SKLEP SVETA (EU) 2020/583
         z dne 25. marca 2020
         o stališču, ki se v imenu Evropske unije zastopa v Odboru za trgovino iz Sporazuma o prosti trgovini med Evropsko unijo in Republiko Singapur glede razlage, v skladu s členom 16.1(4)(d), členov 10.17 in 10.22 navedenega sporazuma v zvezi s spremembami zaščite geografskih označb za vina, žgane pijače, kmetijske proizvode in živila, registriranih v Singapurju
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unije je s Sklepom Sveta (EU) 2019/1875 (1) sklenila Sporazum o prosti trgovini med Evropsko unijo in Republiko Singapur (2) (v nadaljnjem besedilu: Sporazum), ki je začel veljati 21. novembra 2019.

                     (2)

                     Člen 16.1 vzpostavlja Odbor za trgovino, ki med drugim nadzira in olajšuje izvajanje in uporabo Sporazuma.

                     (3)

                     V skladu s členom 16.1(4)(d) Sporazuma lahko Odbor za trgovino sprejme razlage določb Sporazuma.Te razlage so zavezujoče za pogodbenici in vse organe, ustanovljene na podlagi Sporazuma, vključno z arbitražnimi odbori iz poglavja XIV (Reševanje sporov) Sporazuma.

                     (4)

                     Člen 10.17(3) Sporazuma določa, da Odbor za trgovino takoj, ko je to mogoče, potem ko so bili zaključeni postopki za zaščito geografskih označb v vsaki pogodbenici za vsa imena s seznama v Prilogi 10-A (Seznam imen, ki se uporabljao za zaščito kot geografske označbe na ozemlju pogodbenic) k Sporazumu, sprejme sklep o vključitvi imen iz Priloge 10-A k Sporazumu v Prilogo 10-B (Zaščitene geografske označbe) k Sporazumu.

                     (5)

                     Člen 10.18 določa možnost spremembe seznama geografskih označb za vina, žgane pijače, kmetijske proizvode in živila, naštete v Prilogi 10-B k Sporazumu, ki jih morata posamezni pogodbenici zaščititi v skladu s pododdelkom C (Geografske označbe).

                     (6)

                     Točki (c) in (d) člena 10.17(2) določata postopek ugovora oziroma pravna sredstva, ki omogočajo popravek in izbris vpisov iz domačega registra zaradi upoštevanja pravnih interesov tretjih oseb.

                     (7)

                     Člen 10.22 Sporazuma določa splošna pravila o zaščiti geografskih označb s seznama iz Priloge 10-B k Sporazumu.

                     (8)

                     Primerno je pojasniti, kako določbe členov 10.17(2) in 10.22 učinkujejo skupaj. Natančneje, pojasniti je treba razmerje med stopnjo zaščite iz člena 10.22 Sporazuma ter sistemom registracije in zaščite geografskih označb, ki ga vsaka pogodbenica vzpostavi na podlagi člena 10.17 Sporazuma ob začetku veljavnosti Sporazuma. To bi bilo treba storiti s sprejetjem zavezujoče razlage.

                     (9)

                     Za zagotovitev jasnosti in pravne skladnosti bi bilo treba v taki zavezujoči razlagi navesti, da se kakršne koli spremembe zaščite geografskih označb za vina, žgane pijače, kmetijske proizvode in živila, ki so registrirane v Singapurju in so navedene ali bodo navedene v Prilogi 10-B k Sporazumu, iz razlogov, ki bodisi spadajo na področje uporabe člena 10.22(5) Sporazuma bodisi zanje ne veljajo splošna pravila iz drugih odstavkov člena 10.22, za katere se vloge pošljejo prek sistema za registracijo in zaščito geografskih označb iz člena 10.17 Sporazuma, ne smejo uvesti, razen če Odbor za trgovino sprejme pozitivno odločitev glede zadevne spremembe Priloge 10-B k Sporazumu.

                     (10)

                     Predvideno je, da bo Odbor za trgovino na svojem prvem sestanku ali po pisnem postopku v skladu s členom 16.1(4)(d) sprejme Sklep o razlagi členov 10.17 in 10.22(5).

                     (11)

                     Primerno je, da se določi stališče, ki se v imenu Unije zastopa v Odboru za trgovino, saj bo sklep Odbora za trgovino za Unijo zavezujoč –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na prvem sestanku Odbora za trgovino, ustanovljenem na podlagi Sporazuma o prosti trgovini med Evropsko unijo in Republiko Singapur (v nadaljnjem besedilu: Sporazum) ali po pisnem postopku ob začetku veljavnosti Sporazuma glede razlage, v skladu s členom 16.1(4)(d), členov 10.17 in 10.22 Sporazuma v zvezi s spremembami zaščite geografskih označb za vina, žgane pijače, kmetijske proizvode in živila, registriranih v Singapurju, temelji na osnutku sklepa, priloženem temu sklepu (3).

            Člen 2
            Ta sklep začne veljati na dan sprejetja..

            V Bruslju, 25. marca 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta (EU) 2019/1875 z dne 8. novembra 2019 o sklenitvi Sporazuma, v imenu Evropske unije, o prosti trgovini med Evropsko unijo in Republiko Singapur (UL L 294, 14.11.2019, str. 1).

            (2)  UL L 294, 14.11.2019, str. 3.

            (3)  Glejte dokument ST 6568/20 na http://register.consilium.europa.eu.


title: Sklep Sveta (SZVP) 2020/732 z dne 2. junija 2020 v podporo mehanizmu generalnega sekretarja ZN za preiskovanje domnevne uporabe kemičnega in biološkega ali toksičnega orožja

text:
                  3.6.2020

                  SL

                  Uradni list Evropske unije

                  LI 172/5

         SKLEP SVETA (SZVP) 2020/732
         z dne 2. junija 2020
         v podporo mehanizmu generalnega sekretarja ZN za preiskovanje domnevne uporabe kemičnega in biološkega ali toksičnega orožja
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Evropski svet je 12. decembra 2003 sprejel strategijo EU proti širjenju orožja za množično uničevanje (v nadaljnjem besedilu: strategija EU), ki v poglavju III vsebuje seznam ukrepov za preprečevanje takega širjenja.

                     (2)

                     Unija dejavno izvaja strategijo EU in ukrepe iz poglavja III navedene strategije, zlasti tiste ukrepe, ki so povezani s krepitvijo, izvajanjem in univerzalizacijo Konvencije o biološkem in toksičnem orožju (BTWC).

                     (3)

                     Mehanizem generalnega sekretarja Združenih narodov (ZN) za preiskovanje domnevne uporabe kemičnega in biološkega ali toksičnega orožja (MGS) se nanaša na pooblastilo, ki ga je generalni sekretar ZN prejel z Resolucijo A/RES/42/37 C Generalne skupščine ZN. To pooblastilo za vodenje preiskave v odziv na poročila, ki jih lahko katera koli država članica ZN predloži generalnemu sekretarju ZN, da bi ugotovil dejstva v zvezi z obtožbo o uporabi takega orožja, je bilo potrjeno z Resolucijo Varnostnega sveta ZN 620(1988).

                     (4)

                     Svet je 27. februarja 2006 sprejel Skupni ukrep 2006/184/SZVP (1) v podporo BTWC v okviru Strategije EU.

                     (5)

                     Svet je 20. marca 2006 sprejel akcijski načrt EU glede biološkega in toksičnega orožja (2), ki dopolnjuje Skupni ukrep 2006/184/SZVP v podporo BTWC. Z akcijskim načrtom je bila predvidena učinkovita uporaba ukrepov za krepitev zaupanja in MGS.

                     (6)

                     Svet je 10. novembra 2008 sprejel Skupni ukrep 2008/858/SZVP (3) v podporo BTWC v okviru Strategije EU.

                     (7)

                     Svet je 18. julija 2011 sprejel Sklep 2011/429/SZVP (4) o stališču Unije na sedmi konferenci držav pogodbenic o pregledu BTWC, vključno s podporo MGS.

                     (8)

                     Svet je 23. julija 2012 sprejel Sklep 2012/421/SZVP (5) v podporo BTWC v okviru strategije EU.

                     (9)

                     Svet je 18. januarja 2016 sprejel Sklep (SZVP) 2016/51 (6) v podporo BTWC v okviru strategije EU, vključno s podporo MGS.

                     (10)

                     Generalni sekretar ZN je v agendi za razoroževanje z naslovom „Varovanje naše skupne prihodnosti“, ki je bila predstavljena 24. maja 2018, opozoril, da v BTWC ni predviden enoten stalni organ, ki bi bil odgovoren za izvajanje preiskav, da bi ugotovili, ali je bilo biološko orožje uporabljeno v nasprotju s BTWC. Zato agenda za razoroževanje vzpostavlja ukrepe, katerih namen je „prispevati k razvoju okvira, ki bo zagotavljal usklajen mednarodni odziv na uporabo biološkega orožja“, in vzpostaviti „ključno stalno zmogljivost usklajevanja za vodenje neodvisnih preiskav domnevne uporabe biološkega orožja“.

                     (11)

                     Svet je 21. januarja 2019 sprejel Sklep (SZVP) 2019/97 (7) v podporo Konvenciji o biološkem in toksičnem orožju v okviru strategije EU.

                     (12)

                     Unija je s skupnima ukrepoma in sklepi v podporo BTWC prispevala k vzpostavitvi večstranske zmogljivosti za preiskovanje domnevne uporabe biološkega orožja. Ta sklep podpira MGS –

               SPREJEL NASLEDNJI SKLEP:

            Člen 1

               1.   Za namene takojšnje in praktične uporabe nekaterih elementov strategije EU ter na podlagi uspešnega izvajanja skupnih ukrepov 2006/184/SZVP in 2008/858/SZVP ter Sklepa 2012/421/SZVP je ta sklep operativni instrument politike za zagotovitev nujnega nadaljnjega ukrepanja in dinamike dejavnosti, ki so se začele izvajati v obdobju 2016–2019 v okviru sklepov (SZVP) 2016/51 in (SZVP) 2019/97 v podporo BTWC.

               2.   Ta sklep temelji na naslednjih načelih:

                           (a)

                           čim boljša uporaba izkušenj, pridobljenih s sklepoma 2012/421/SZVP in (SZVP) 2016/51;

                           (b)

                           upoštevanje izkušenj, pridobljenih med zadnjo preiskavo v okviru MGS, ki je potekala leta 2013 v Siriji, z namenom nadaljnje uporabe teh izkušenj;

                           (c)

                           dejavno spodbujanje imenovanja strokovnjakov in laboratorijev z južne poloble na seznam MGS;

                           (d)

                           dejavno spodbujanje imenovanja strokovnjakinj na seznam MGS;

                           (e)

                           vzpostavljanje strateških partnerstev z ustreznimi institucijami;

                           (f)

                           podpiranje prizadevanj zainteresiranih držav članic ZN za zagotovitev polne operativne pripravljenosti MGS;

                           (g)

                           prispevek k izvajanju agende generalnega sekretarja ZN za razoroževanje z naslovom „Varovanje naše skupne prihodnosti“.

               3.   Unija podpira naslednje projekte, ki ustrezajo ukrepom iz strategije EU:

                           (a)

                           podpora za usposabljanje strokovnjakov s seznama MGS;

                           (b)

                           krepitev zmogljivosti laboratorijev iz držav v razvoju;

                           (c)

                           dejavnosti ozaveščanja za zagotovitev imenovanj strokovnjakov in laboratorijev z južne poloble na seznam MGS;

                           (d)

                           podpora za celotno terensko vajo (zaključna vaja);

                           (e)

                           podpora za redne usklajevalne dejavnosti ali delavnice ali oboje z ustreznimi organizacijskimi partnerji.

               4.   Ti projekti so podrobno opisani v Prilogi.

            Člen 2

               1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (VP).

               2.   Tehnična izvedba dejavnosti iz člena 1 se poveri Uradu Združenih narodov za razoroževanje (UN-ODA). UN-ODA to nalogo opravlja pod pristojnostjo VP, ki v ta namen sklene potrebne dogovore z UN-ODA.

            Člen 3

               1.   Referenčni finančni znesek za izvajanje projektov iz člena 1(3) je 1 418 042 EUR.

               2.   Odhodki, financirani z zneskom iz odstavka 1, se upravljajo v skladu s postopki in pravili, ki se uporabljajo za splošni proračun Unije.

               3.   Komisija nadzira pravilno upravljanje odhodkov iz odstavka 2. V ta namen z UN-ODA sklene sporazum o financiranju. V sporazumu o financiranju je določeno, da UN-ODA zagotovi prepoznavnost prispevka Unije glede na njegov obseg.

               4.   Komisija si prizadeva, da bi sporazum o financiranju sklenila čim prej po začetku veljavnosti tega sklepa. V primeru težav pri postopku o tem obvesti Svet, obvesti pa ga tudi o datumu sklenitve sporazuma o financiranju.

            Člen 4
            VP o izvajanju tega sklepa poroča Svetu na podlagi končnega finančnega in opisnega poročila, ki bo med drugim vsebovalo pridobljene izkušnje, pa tudi kratka poročila, ki jih UN-ODA pripravi za vsake projekt iz člena 1(3). Ta poročila so podlaga za ocenjevanje, ki ga izvede Svet. Svetu se vsakih šest mesecev poroča o informacijah, ki jih zagotovi UN-ODA glede napredka pri izvajanju teh projektov. Komisija zagotovi informacije o finančnih vidikih teh projektov.

            Člen 5

               1.   Ta sklep začne veljati na dan sprejetja.

               2.   Ta sklep preneha veljati 36 mesecev po dnevu sklenitve sporazuma o financiranju iz člena 3(3) oziroma šest mesecev po dnevu sprejetja tega sklepa, če sporazum o financiranju v tem času ni sklenjen.

            V Bruslju, 2. junija 2020

                  Za Svet

                  Predsednik

               G. GRLIĆ RADMAN

            (1)  Skupni ukrep Sveta 2006/184/SZVP z dne 27. februarja 2006 v podporo Konvenciji o biološkem in toksičnem orožju, v okviru Strategije EU proti širjenju orožja za množično uničevanje (UL L 65, 7.3.2006, str. 51).

            (2)  Akcijski načrt EU glede biološkega in toksičnega orožja, ki dopolnjuje Skupni ukrep EU v podporo BTWC (UL C 57, 9.3.2006, str. 1).

            (3)  Skupni ukrep Sveta 2008/858/SZVP z dne 10. novembra 2008 v podporo Konvenciji o biološkem in toksičnem orožju (BTWC) v okviru izvajanja Strategije EU proti širjenju orožja za množično uničevanje (UL L 302, 13.11.2008, str. 29).

            (4)  Sklep Sveta 2011/429/SZVP z dne 18. julija 2011 o stališču Evropske unije na sedmi konferenci držav pogodbenic o pregledu Konvencije o prepovedi izpopolnjevanja, proizvajanja in ustvarjanja zalog bakteriološkega (biološkega) in toksičnega orožja ter o njegovem uničenju (BTWC) (UL L 188, 19.7.2011, str. 42).

            (5)  Sklep Sveta 2012/421/SZVP z dne 23. julija 2012 v podporo Konvenciji o biološkem in toksičnem orožju (BTWC) v okviru Strategije EU proti širjenju orožja za množično uničevanje (UL L 196, 24.7.2012, str. 61).

            (6)  Sklep Sveta (SZVP) 2016/51 z dne 18. januarja 2016 v podporo Konvenciji o biološkem in toksičnem orožju (BTWC) v okviru strategije EU proti širjenju orožja za množično uničevanje (UL L 12, 19.1.2016, str. 50).

            (7)  Sklep Sveta (SZVP) 2019/97 z dne 21. januarja 2019 v podporo Konvenciji o biološkem in toksičnem orožju v okviru strategije EU proti širjenju orožja za množično uničevanje (UL L 19, 22.1.2019, str. 11).

            PRILOGA
            1.   OZADJE
            Mehanizem generalnega sekretarja Združenih narodov (ZN) za preiskovanje domnevne uporabe kemičnega in biološkega ali toksičnega orožja (MGS) je bil ustanovljen leta 1987 z Resolucijo A/RES/42/37C Generalne skupščine ZN. To pooblastilo je bilo ponovno potrjeno z Resolucijo Varnostnega sveta ZN 620(1988). Tehnične smernice in postopke za pravočasno in učinkovito preiskovanje v zvezi s poročili o domnevni uporabi takšnega orožja so razvili strokovnjaki, ki so jih dale na voljo zainteresirane države članice ZN, in so bili leta 1989 določeni v dokumentu Generalne skupščine ZN A/44/561. Te smernice in postopke je potrdila Generalna skupščina ZN leta 1990 z Resolucijo A/RES/45/57C.
            Ker za preverjanje Konvencije o biološkem in toksičnem orožju ni takega mehanizma, kot obstaja za Konvencijo o kemičnem orožju, je MGS edini neodvisni, mednarodni instrument za preiskovanje obtožbe o uporabi biološkega orožja, ki sta ga potrdila tako Generalna skupščina ZN kot Varnostni svet ZN.
            2.   CILJI
            S takojšnjo preiskavo domnevne uporabe kemičnega in biološkega ali toksičnega orožja ter z ugotavljanjem dejstev v zvezi s trditvami bi lahko MGS prispeval k spoštovanju svetovnih standardov boja proti uporabi takšnega orožja in odvračanju držav članic ZN, posameznikov ali organizacij od takšne uporabe ter nazadnje ohranjanju mednarodnega miru in varnosti.
            Dejavnosti v podporo izboljšanju ravni pripravljenosti MGS na preiskovanje domnevne uporabe kemičnega in biološkega ali toksičnega orožja so skladne s strategijo EU proti širjenju orožja za množično uničevanje. Namen Sklepa (SZVP) 2016/51, in zlasti njegovega projekta 5: „Podpora mehanizmu generalnega sekretarja ZN“, je bil podpreti krepitev MGS z razširitvijo seznama strokovnjakov in laboratorijev MGS (v nadaljnjem besedilu: seznam MGS) ustrezno usposobljenih strokovnjakov, sklicem srečanja deležnikov MGS ter organizacijo številnih medorganizacijskih usposabljanj. Projekt 5 Sklepa (SZVP) 2016/51 je zagotavljal osnovno in specializirano usposabljanje strokovnjakov s seznama prek novega koncepta sistematičnega usposabljanja, vzpostavitve mreže imenovanih analitičnih laboratorijev ter dejavnosti krepitve zmogljivosti za take laboratorije kot tudi dejavnosti ozaveščanja za spodbujanje geografske raznolikosti strokovnjakov in laboratorijev.
            Te dejavnosti je treba nadaljevati, da bi še bolj okrepili mednarodno zmogljivost in kapacitete za takojšnje preiskovanje kršitev svetovne prepovedi uporabe kemičnega in biološkega ali toksičnega orožja, s posebnim poudarkom na biološkem orožju. Spodbujanje geografske raznolikosti in uravnotežene zastopanosti spolov strokovnjakov bi povečala verodostojnost in legitimnost MGS. Nadaljnji razvoj zmogljivosti in kompetenc strokovnjakov in imenovanih laboratorijev bi lahko imel tudi pozitivne sekundarne učinke na biološke raziskave ter raziskave in razvoj na področju javnega zdravja, zlasti v državah v razvoju. Poleg tega bo izvajanje teh dejavnosti služilo kot primer konkretne podpore agendi generalnega sekretarja ZN za razoroževanje z naslovom „Varovanje naše skupne prihodnosti“, in zlasti ukrepu 10 te agende z naslovom „pripravljenost za preiskovanje domnevne uporabe biološkega orožja“.
            Načela

                        (a)

                        Čim boljša uporaba izkušenj, pridobljenih s sklepoma 2012/421/SZVP in (SZVP) 2016/51;

                        (b)

                        upoštevanje izkušenj, pridobljenih med preiskavo MGS leta 2013 v Siriji;

                        (c)

                        dejavno spodbujanje imenovanja strokovnjakov in laboratorijev z južne poloble na seznam MGS, in sicer prek mrež in strateških deležnikov na tej polobli;

                        (d)

                        vzpostavljanje strateških partnerstev z ustreznimi institucijami;

                        (e)

                        prizadevanje za širši nabor strokovnega znanja strokovnjakov na seznamu MGS in dejavno spodbujanje imenovanja strokovnjakinj na ta seznam;

                        (f)

                        podpora prizadevanjem zainteresiranih držav članic ZN za zagotovitev polne operativne pripravljenosti MGS ter

                        (g)

                        prispevanje k izvajanju agende generalnega sekretarja ZN za razorožitev.

                  Pričakovani rezultati
            Izvajanje tega projekta naj bi dalo naslednje splošne rezultate:

                        (a)

                        povečanje operativne pripravljenosti MGS;

                        (b)

                        nadaljnji razvoj mreže imenovanih laboratorijev;

                        (c)

                        izboljšanje znanj in spretnosti strokovnjakov, potrebnih v okviru misij MGS, ter

                        (d)

                        diverzifikacija strokovnega znanja s seznama MGS.

                  Poleg tega bi imelo izvajanje tega projekta naslednje sekundarne rezultate:

                        (a)

                        harmonizacijo nacionalnega, regionalnega in mednarodnega ustroja preiskav v zvezi z biološkim orožjem;

                        (b)

                        boljše znanje in zmogljivost preiskovanja v zvezi z domnevno uporabo biološkega ali kemičnega orožja na nacionalni ravni ter

                        (c)

                        ozaveščanje držav članic ZN in ustreznih deležnikov.

                  3.   PROJEKTI
            3.1   Projekt 1: Podpora za usposabljanje strokovnjakov s seznama MGS
            3.1.1   Namen projekta
            Izboljšati, posodobiti in uskladiti nabor znanj in spretnosti kvalificiranih strokovnjakov ter zagotoviti nadaljnje usposabljanje strokovnih svetovalcev, da se zagotovi takojšnja razpoložljivost zmogljivosti in kompetenc za terenske vaje in preiskave.
            3.1.2   Pričakovani rezultati projekta

                        (a)

                        Usposobi se dodaten kader novih strokovnjakov, da bi tako zagotovili zadostno zmogljivost za dodatne okrepitve („reach-back capacity“) (rezerva/podpora);

                        (b)

                        strokovnjaki, ki že sodelujejo pri dejavnostih MGS, se še naprej dodatno usposabljajo;

                        (c)

                        v obdobju, ki ga zajema ta sklep, usposabljanja potekajo redno.

                  3.1.3   Opis projekta
            V okviru tega projekta se bodo nadaljevale in še razširile dejavnosti in dosežki, nastali v okviru projekta 5 iz Sklepa (SZVP) 2016/51, da bi se povečalo število kvalificiranih strokovnjakov in strokovnih svetovalcev na seznamu MGS, ki so se usposabljali na področju ključnih znanj in spretnosti, potrebnih za uspešno izvedbo preiskav MGS, v okviru skupine ZN in v potencialno neugodnih razmerah na terenu.
            Ta projekt bi Uradu Združenih narodov za razorožitev (UN-ODA) omogočil, da poveča število usposobljenih kvalificiranih strokovnjakov in strokovnih svetovalcev, da se zagotovi zadostna zmogljivost za dodatne okrepitve med terensko vajo ali dejansko preiskavo. Ključne kompetence za usposabljanje med drugim vključujejo zbiranje dokazov in ravnanje z njimi, pisanje poročil, operativno varovanje, komuniciranje na terenu, pogajanje in ravnanje z mediji.
            Časovni okvir in lokacija teh usposabljanj bosta močno odvisna od držav članic ZN, ki taka usposabljanja nudijo. Smernice in postopki za preiskovanja MGS, ki so bili predloženi Generalni skupščini ZN leta 1989 in jih je ta potrdila, določajo, da vse zainteresirane države članice lahko generalnemu sekretarju predlagajo ustrezno specializirano usposabljanje ali tečaje, ki se jih lahko kvalificirani strokovnjaki udeležijo, da bi se pripravili na morebitno vlogo, da v imenu generalnega sekretarja preiskujejo morebitno uporabo kemičnih, bioloških ali toksičnih snovi.
            3.1.4   Odgovornosti nosilca izvajanja
            Priprava vsebine:
            UN-ODA bo v posvetovanju z državami članicami ZN, ki gostijo usposabljanje, in ustreznimi partnerji pripravil program usposabljanja in izbral sodelujoče strokovnjake.
            Logistika in administrativne storitve:
            UN-ODA bo logistiko za dejavnosti usposabljanja (kot je organizacija potovanj za udeležence in strokovnjake) zagotavljal skupaj z Uradom ZN za projektne storitve (UNOPS).
            3.2   Projekt 2: Krepitev zmogljivosti laboratorijev iz držav v razvoju
            3.2.1   Namen projekta
            Podpirati udeležbo predstavnikov imenovanih laboratorijev pri dejavnostih usposabljanja, namenjenih razvoju mreže, s katero bi lahko podprli preiskovanje MGS v zvezi z domnevno uporabo biološkega orožja.
            3.2.2   Pričakovani rezultati projekta

                        (a)

                        Večja udeležba predstavnikov laboratorijev iz držav v razvoju pri dogodkih, namenjenih razvoju mreže imenovanih laboratorijev MGS;

                        (b)

                        večja vključenost laboratorijev iz držav v razvoju v usposabljanje v okviru MGS.

                  3.2.3   Opis projekta
            Da bi zagotovili dojemanje MGS kot integriran in popolnoma nepristranski mehanizem, sta polna udeležba imenovanih laboratorijev z južne poloble in njihova vključenost v te dejavnosti v podporo MGS ključnega pomena. Zato je bistveno, da se omogočita večja vključenost in udeležba na seznam vključenih laboratorijev iz teh dežel, med drugim z njihovo udeležbo na delavnici za laboratorije, ki jo organizirajo države članice ZN, ter njihovo udeležbo v vlogi opazovalcev pri dejavnostih usposabljanja za kvalificirane strokovnjake s seznama MGS, s čimer se zagotovi, da se laboratoriji in strokovnjaki zavedajo potrebe po pregledni uskladitvi dejavnosti v podporo ustrezno vodenemu preiskovanju.
            3.2.4   Odgovornosti nosilca izvajanja
            Priprava vsebine:
            V posvetovanju z ustreznimi laboratoriji in državami članicami ZN, ki gostijo dogodek za razvoj mreže laboratorijev, bo UN-ODA identificiral laboratorije v državah v razvoju, katerih udeležbo v navedenem dogodku naj bi podprli.
            Logistika in administrativne storitve:
            UN-ODA bo logistiko (kot je organizacija potovanj za udeležence) zagotavljal skupaj z UNOPS.
            3.3   Projekt 3: Dejavnosti ozaveščanja
            3.3.1   Namen projekta
            Več imenovanj strokovnjakov in laboratorijev z južne poloble na seznam MGS.
            3.3.2   Pričakovani rezultati projekta

                        (a)

                        Regionalne delavnice za ozaveščanje v Afriki ter Srednji in Južni Ameriki;

                        (b)

                        več imenovanj strokovnjakov in laboratorijev iz teh treh regij na seznam MGS;

                        (c)

                        udeležba večjega števila strokovnjakov iz teh regij na specializiranih usposabljanjih v okviru MGS.

                  3.3.3   Opis projekta
            Čeprav je seznam strokovnjakov in laboratorijev, ki jih imenujejo države članice ZN, raznolik, so države članice ZN iz Afrike ter Srednje in Južne Amerike še vedno premalo zastopane (1).
            Integriteta in zaznana nepristranskost MGS se bosta okrepili s sestavo raznolikega nabora strokovnjakov in laboratorijev, med katerimi bosta lahko UN-ODA in generalni sekretar ZN izbirala, prvi za dejavnosti usposabljanja, drugi pa med dejansko preiskavo.
            V ta namen bodo v eni in drugi regiji organizirane regionalne delavnice, katerih cilj bo vzpostaviti neposredne stike z ustreznimi strokovnjaki v nacionalnih glavnih mestih, da bi pojasnili MGS, njegov pomen v usklajenem mednarodnem odzivu na obtožbo o domnevni uporabi biološkega orožja ter vlogo in pomen raznolike skupine strokovnjakov, če se sproži preiskava v okviru MGS. Po verbalni noti, ki jo UN-ODA vsako leto naslovi na vse države članice ZN, bodo zbrani podatki o imenovanjih s strani držav v teh regijah, da bi se ugotovilo, ali obstaja merljiv učinek na imenovanja. O natančnem obsegu in številu sodelujočih držav članic ZN in udeležencev na delavnicah se bo odločalo predvsem s posvetovanji med UN-ODA in državami, ki so ponudile organizacijo delavnic, ob upoštevanju dejavnikov, kot so lokacija delavnice, proračun in ustrezna zmogljivost v državah. UN-ODA obvesti Svet o postopku izbire držav gostiteljic, in Svet bo UN-ODA dal smernice in podporo.
            3.3.4   Odgovornosti nosilca izvajanja
            Priprava vsebine:
            UN-ODA bo v posvetovanju z državami članicami ZN, ki gostijo delavnice, pripravil razpored in program ter izbral udeležence.
            Logistika in administrativne storitve:
            UN-ODA bo logistiko za delavnice, kot so organizacija potovanj za udeležence, zagotavljal skupaj z UNOPS.
            3.4   Projekt 4: Podpora za zaključno vajo
            3.4.1   Namen projekta
            Zagotoviti ustrezne priprave na celotno terensko vajo (poznana kot zaključna vaja) in njeno uspešno izvedbo, ki bo predvidoma septembra 2020 v Nemčiji.
            3.4.2   Pričakovani rezultati projekta

                        (a)

                        Priprave na zaključno vajo potekajo pravočasno in celovito;

                        (b)

                        potekajo misije načrtovanja za zaključno vajo in vse potrebne priprave na vajo so dokončane ali obravnavane skupaj z državo gostiteljico in organizatorji;

                        (c)

                        zagotovljena je podpora za udeležbo strokovnjakov na zaključni vaji;

                        (d)

                        poenostavitev in posvetovanje, ki ga je opravil UN-ODA, da se zagotovi, da bodo države članice ZN in drugi pred začetkom zaključne vaje zagotovili splošno in specializirano opremo, potrebno za izvedbo zaključne vaje.

                  3.4.3   Opis projekta
            Namen zaključne vaje oziroma vrhunca usposabljanja je usposobljenim strokovnjakom omogočiti, da v celoti v praksi uporabijo svoje strokovno znanje in pridobljena ključna znanja in spretnosti na realističnem dogodku na terenu, za pripravo na dejansko napotitev. Takšno vajo trenutno načrtujeta vladi Nemčije in Švedske za drugo polovico leta 2020.
            Da bi zagotovili uspeh in vrednost take dejavnosti, je treba pred začetkom zaključne vaje dokončati več usposabljanj, da se tako zagotovi, da bodo strokovnjaki, ki se vaje udeležijo, v celoti usposobljeni in pripravljeni. Ta usposabljanja so predvidena v zgornjem projektu 1. V okviru tega projekta bo zagotovljena podpora za udeležbo strokovnjakov in uradnikov iz ustreznih mednarodnih organizacij, kot so Svezovna zdravstvena organizacija (SZO), Svetovna organizacija za zdravje živali, Interpol.
            Poleg tega bodo morale države članice ZN in drugi pridobiti in sodelujočim strokovnjakom pred začetkom zaključne vaje zagotoviti ustrezno opremo, kot so osebna zaščitna oprema, razkužila, preiskovalna oprema, komunikacijske naprave, druga potrebna oprema za odkrivanje in identifikacijo, naprave in materiali za umerjanje ter fotografske in snemalne naprave.
            Izkušnje, pridobljene v zaključni vaji, bodo pomembno prispevale k prihodnjim dejavnostmi usposabljanja MGS, ki jih bodo tudi izboljšale, po drugi strani pa bodo pripomogle k identifikaciji vrzeli in izzivov v sedanji operativni strukturi tega mehanizma. Za sodelujoče strokovnjake bodo ob koncu zaključne vaje organizirane takojšnje razprave, namenjene oceni in poročanju, lahko pa tudi ločen dogodek o pridobljenih izkušnjah, financiran iz drugih virov.
            Vse zadevne dejavnosti se bodo izvajale ob tesnem usklajevanju in sodelovanju med UN-ODA ter vladama Nemčije in Švedske.
            3.4.4   Odgovornosti nosilca izvajanja
            Priprava vsebine:
            UN-ODA se bo posvetoval z vladama Nemčije in Švedske ter drugimi zadevnimi državami članicami ZN in partnerji glede vsebinske priprave zaključne vaje, tudi glede priprave njenega cilja, scenarija, programa in ocenjevalnega mehanizma.
            Logistika in administrativne storitve:
            UN-ODA bo logistiko za zaključno vajo, vključno z organizacijo potovanj za udeležence in strokovnjake ter pridobitev in prevoz opreme zagotavljal skupaj z UNOPS.
            3.5   Projekt 5: Podpora za redne usklajevalne dejavnosti ali delavnice z ustreznimi organizacijskimi partnerji
            3.5.1   Namen projekta
            Opredeliti in vključiti organizacijske partnerje v sodelovanje pri MGS.
            3.5.2   Pričakovani rezultati projekta

                        (a)

                        Organiziranih je več delavnic z ustreznimi mednarodnimi partnerji;

                        (b)

                        pripravijo in sprejmejo se novi načini sodelovanja s takimi mednarodnimi partnerji, kot so smernice, priporočeni operativni postopki, sporazumi in memorandumi o soglasju.

                  3.5.3   Opis projekta
            Za čim večjo podporo sistema ZN mehanizmu generalnega sekretarja in glede na omejena sredstva UN-ODA je bistveno, da se vzpostavi tesno partnerstvo z ustreznimi mednarodnimi organizacijami. Med primere uspešnih ureditev zagotavljanja strokovnega znanja in podpore za usposabljanje in morebitne dejanske preiskave spadajo partnerstva UN-ODA z Organizacijo za prepoved kemičnega orožja (OPCW), Svetovno organizacijo za zdravje živali, SZO, Interpolom in centri odličnosti CBRN.
            To mrežo partnerstev bi bilo mogoče razširiti tako, da se vključi druge mednarodne organizacije, ki bi lahko imele podobne potrebe na področju usposabljanja, strokovnega razvoja in opreme.
            UN-ODA si zato prizadeva opredeliti ustrezne organizacijske partnerje, sodelovati z ustrezno občutljivostjo za posamezne mandate in organizirati vrsto delavnic za opredelitev teh skupnih značilnosti in področij sodelovanja, da se zagotovijo zaveze, povezane s skupnimi dogodki usposabljanja, opremo in strokovnim znanjem.
            3.5.4   Odgovornosti nosilca izvajanja
            Priprava vsebine:
            UN-ODA bo vsebinsko pripravil delavnico, vključno s pripravo poteka delavnice in programa ter izbiro udeležencev.
            Logistika in administrativne storitve:
            UN-ODA bo logistiko, vključno z organizacijo potovanj za udeležence in strokovnjake zagotavljal skupaj z UNOPS.
            4.   POROČANJE IN OCENA
            UN-ODA bo o napredku pri izvajanju projekta Svetu poročal vsakih šest mesecev.
            UN-ODA bo ob zaključku projekta visokemu predstavniku Unije za zunanje zadeve in varnostno politiko in Evropski komisiji (v nadaljnjem besedilu: Komisija) predložil končno finančno in opisno poročilo, ki bo vsebovalo kratka poročila o vsakem projektu.
            5.   TRAJANJE
            Skupno ocenjeno trajanje izvajanja projekta je 32 mesecev, in sicer od maja 2020 do decembra 2022.
            6.   UPRAVIČENCI
            Upravičenci v okviru projekta 1 bodo strokovnjaki na seznamu MGS, pa tudi nacionalni zdravstveni organi in institucije, s katerimi so ustrezni strokovnjaki povezani.
            Upravičenci v okviru projekta 2 bodo imenovani laboratoriji, ki sodelujejo pri dejavnostih, zlasti tisti v državah v razvoju.
            Upravičenci v okviru projekta 3 bodo države v geografskih regijah, ki so trenutno premalo zastopane na seznamu MGS. MGS bo svojo legitimnost lahko okrepil tudi z razširitvijo svoje geografske osnove, iz katere se črpajo strokovnjaki in laboratoriji za dejavnosti usposabljanja in misije.
            Upravičenci v okviru projekta 4 bodo države članice ZN in partnerji, ki organizirajo zaključno vajo, ter strokovnjaki, ki sodelujejo v njej.
            Upravičenci v okviru projekta 5 bodo UN-ODA, ustrezni uradi in agencije v sistemu ZN ter mednarodni in regionalni partnerji.
            7.   NOSILEC IZVAJANJA – OSEBJE
            Izvajanje tega projekta bo zaupano UN-ODA in bo skladno s sporazumom o financiranju, ki ga bosta sklenila Komisija in UN-ODA. UN-ODA bo logistično in upravno podporo temu projektu zagotavljal skupaj z UNOPS. Vloga UNOPS bi morala biti omejena le na logistično in upravno podporo.
            Dejavnosti, ki naj bi jih za izvajanje tega projekta izvajal UN-ODA, niso predvidene v proračunu, zato bo potrebno dodatno osebje. Osebje bo odgovorno za uspešno izvajanje projekta in organizacijo ter izvajanje dejavnosti, opredeljenih v njegovih projektih. Zlasti se pričakuje, da bo osebje prispevalo z vsebinskimi izkušnjami in strokovnim znanjem k zasnovi in izvajanju dejavnosti usposabljanja ter imelo stike z ustreznimi partnerji, kot so mednarodne in regionalne organizacije ter laboratoriji. Glede na kompleksnost projekta in visoko raven za dejavnosti usposabljanja potrebnih izkušenj in znanja z različnih področij – vključno z napotitvijo na teren, preiskavami, zasnovo in izvajanjem dejavnosti usposabljanja, pa tudi na področju biologije in biološkega orožja – bo to osebje uvrščeno v višji razred (razred P-5, ki se uporablja v sistemu ZN).
            Poleg tega bo UNOPS zagotavljal upravno in logistično podporo pri izvajanju projektov, ter zlasti pri organizaciji tečajev usposabljanja in delavnic, predvsem z rezervacijo in izdajo vozovnic in izplačevanjem dnevnic udeležencem. Uporaba strokovnega znanja osebja UNOPS kot izkušenega vira za izvajanje projektov in upravne podporne storitve bi bila boljša možnost od najema administrativnega podpornega osebja, ki pogosto pričakuje stalno zaposlitev v UN-ODA po zaključku projekta, pa tudi zaradi tveganja, da bi to administrativno podporno osebje zaradi deljenja pisarn z drugim osebjem opravljalo tudi naloge, ki niso povezane s projektom. Uporaba UNOPS za nosilca izvajanja v tem projektu bi UN-ODA tudi omogočil, da UNOPS nadalje vključi v dejavnosti MGS, vključno v primeru dejanske napotitve misije MGS v odziv na zahtevo držav članic ZN. Obsežna mreža za javna naročila, dobavo in prevoz, ki jo ima UNOPS, bi bila lahko zelo koristna v primerih, ko sta hiter nakup in prevoz opreme ključna za uspeh misije.
            8.   PREPOZNAVNOST EU
            UN-ODA sprejme vse ustrezne ukrepe za seznanitev javnosti s tem, da je ta projekt financirala Unija. Na podporo Unije bo opozorjeno tudi v vabilih in drugih dokumentih, ki bodo razdeljeni udeležencem različnih dogodkov. UN-ODA bo zagotovil, da je Unija, kjer je to mogoče, zastopana na dogodkih, ki jih podpira ta sklep.

               (1)  Samo šest afriških držav članic je imenovalo strokovnjake, dve državi pa sta imenovali laboratorije. Samo pet držav Srednje/Južne Amerike je imenovalo strokovnjake, samo ena pa je imenovala laboratorij.